ཐེངས་འདིར་ཡུ་རོབ་གྲོས་ཚོགས་ལ་ཐུགས་རྗེ་ཆེ་ཞུ་རྒྱུ་པ་མ་ཟད།ཡུ་རོབ་གྲོས་ཚོགས་ནས་རྒྱ་ནག་གཞུང་ལ་བོད་མི་འབྲོག་པ་རྣམས་བཙན་དབང་འོག་གནས་སྤོ་བྱ་རྒྱུ་མཚམས་འཇོག་བྱས་ཏེ་བོད་ནང་དུ་གཞུང་ཚབ་མི་སྣ་དང་གྲོས་ཚོགས་འཐུས་མི།གསར་འགོད་པ་སོགས་འགག་བྱ་མེད་པར་རྟོག་ཞིབ་ཆེད་འགྲོ་སྐྱོད་བྱེད་འཇུག་དགོས་པའི་འབོད་སྐུལ་ཡང་ཞུས་འདུགཕྱོགས་མཚུངས་བོད་མི་ཆབ་སྲིད་བཙོན་པ་ད་ལྟ་བཙོན་འོག་ཏུ་མྱོང་བཞིན་པ་མི་གྲངས་༢༠༠༠ལྷག་གི་གནས་སྟངས་ཡར་རྒྱས་གཏོང་དགོས་པ་མ་ཟད།མགྱོགས་མྱུར་ཀློད་གྲོལ་གཏོང་དགོས་པའི་རེ་འདུན་ཡང་བཏོན་ཡོད།གཞན་ཡང་སྐབས་དེར་ཁོང་གི་གྲོགས་པོ་ཆབ་སྲིད་བཙོན་པ་ཞོགས་ལྗང་ཡང་མགྱོགས་མྱུར་ཀློད་གྲོལ་གཏོང་དགོས་པའི་རེ་འདུན་བཏོན་ཡོད།དེ་ཡང་ཞོགས་ལྗང་ནི་ཕྱི་ལོ་༢༠༡༦ཟླ་༢ཚེས་༡༧ཉིན་ལོ་གསུམ་གྱི་བཙོན་འཇུག་ཉེས་ཆད་བཏང་ཡོད།ཁོང་གིས་དྲ་རྒྱའི་ཐོག་རེབ་གོང་ཁུལ་དུ་རྒྱ་ནག་གཞུང་གི་དམ་བསྒྲགས་ཆེད་ཉེན་རྟོག་མི་སྣ་ཕོན་ཆེ་འགྲེམས་འཇོག་བྱས་པའི་སྐོར་རྩོམ་ཡིག་སྤེལ་ཡོད།